Polisiebeampte skiet glo drie dood in Limpopo(Argieffoto: Maroela Media) Die Onafhanklike Polisieondersoekdirektoraat (Opod) het Maandag die misdaadtoneel in Dennilton, Limpopo, oorgeneem om ondersoek in te stel ná ŉ voorval van polisie-optrede vroeër die dag. Ndileka Cola, woordvoerder van Opod, sê ŉ polisiebeampte het glo drie mense doodgeskiet. “Opod se ondersoekspan is ontplooi om te bepaal wat gebeur het. Die span is steeds op die toneel. Meer besonderhede sal later bekendgemaak word sodra die voorlopige ondersoek afgehandel is.” Dennilton is sowat 30 km suidwes van Groblersdal geleë.